Polisiebeampte in Hillbrow doodgeskietDie foto is deur @moses_moyo op Twitter gelaai. Lt. kol. Katlego Mogale, ŉ polisiewoordvoerder, sê die voorval het omstreeks 19:00 gisteraand op die hoek van King George en Wolmaransstraat plaasgevind. “Die beamptes het glo net met hulle skof begin en was besig om te patrolleer toe hulle ŉ verdagte motor met drie insittendes opgemerk het. Hulle het die motor voorgekeer en deursoek. Een van die insittendes het nie sy samewerking gegee nie en was aggressief.” Mogale sê een van die polisiebeamptes het probeer om hom te kalmeer toe een van die ander insittendes ŉ vuurwapen uitgeruk en die beampte in sy regteroog geskiet het. Die man het hierna ŉ tweede skoot geskiet en die ander polisiebeampte doodgeskiet.